1956-1961 között a Színház- és Filmművészeti Főiskola diákja volt, Máriássy Félix osztályában. Osztálytársai voltak többek között Gábor Pál, Gyöngyössy Imre, Huszárik Zoltán, Kardos Ferenc, Kézdi-Kovács Zsolt, Rózsa János, Singer Éva és Szabó István. Ez idő alatt a Balázs Béla Stúdió alapító tagja volt. 1968-ban készítette el első nagyjátékfilmjét a "Sziget a szárazföldön" címűt. Az 1980-as évektől kezdve történelmi filmeket készített "(Vizsgálat Martinovics Ignác szászvári apát és társainak ügyében)". A Mária-nap (1984) című filmje az Un certain regard szekcióban került bemutatásra az 1984-es cannes-i filmfesztiválon. Az 1990-es években zsidó témájú filmeket forgatott.